[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.10.27.

COM(2009)574 végleges

Éves jelentés (2008)

az egyes alapvető gyógyszerek kereskedelme Európai Unióba történő eltérítésének elkerüléséről szóló 953/2003/EK tanácsi rendelet alkalmazásáról

Éves jelentés (2008)

az egyes alapvető gyógyszerek kereskedelme Európai Unióba történő eltérítésének elkerüléséről szóló 953/2003/EK tanácsi rendelet alkalmazásáról

TARTALOMJEGYZÉK

1. Háttér 3

2. A Bizottság 953/2003/EK rendelet szerinti jelentése 4

3. Törzskönyvezett termékek 4

4. Rendeltetési országok 5

5. Az érintett betegségek 6

6. Árformulák alkalmazása 6

7. A rendelet hatásának időbeli értékelése 7

1. melléklet: A 2008-ban eladott gyógyszermennyiségekre vonatkozó részletek 8

2. melléklet: A többszintű árképzés alá vont termékek eladásainak mennyisége alrégiónként 2008. január 1. és 2008. december 31. között 17

Ez a 953/2003/EK rendelet[1] 11. cikke szerint előírt ötödik éves jelentés, melynek célja a legkevésbé fejlett országoknak szánt mérsékelt árú gyógyszerek párhuzamos kereskedelmének elkerülése. E jelentés a 2008. január 1. és 2008. december 31. közötti időszakra terjed ki.

1. Háttér

2000-ben az ENSZ millenniumi csúcstalálkozóján kitűzte a millenniumi fejlesztési célokat, melyek egyike a HIV/AIDS, a malária és más betegségek elleni küzdelem.E kötelezettségvállalásra válaszul az Európai Bizottság 2000. szeptember 20-án átfogó keretet[2] fogadott el a három kiemelt betegség – HIV/AIDS, malária és tuberkulózis – leküzdését célzó intézkedések felgyorsítására. Ugyanígy cselekvési programot[3] dolgoztak ki, mely magában foglalja a bevezetendő különleges intézkedéseket. E program aktuális helyzetét az elért eredményekről szóló, 2004. október 26-án kiadott második jelentés[4] mutatja be. Ezt követően 2005. április 27-én a Bizottság a HIV/AIDS, malária és tuberkulózis elleni külső fellépést célzó, 2007–2011-re vonatkozó európai cselekvési programot (COM(2005)179) fogadott el.

Az e kiemelt betegségek elleni küzdelemben az egyik fő célkitűzés az, hogy a szegény, illetve fejlődő országokat fenntarthatóan alacsony árú gyógyszerekkel lássák el. E cél elérése érdekében az Európai Bizottság következetesen támogatja a többszintű gyógyszerárképzési politikát, melyhez a gazdag és szegény országok közötti piaci szegmentáció társul. E politika előnye, hogy arra ösztönzi a gyártókat, hogy a szóban forgó gyógyszereket a lehető legalacsonyabb („többszintű”) áron forgalmazzák a célországokban, ezzel egyidejűleg pedig a fejlett (OECD) országokban felszámított magasabb árakkal kompenzálják kutatási és fejlesztési kiadásaikat. E megközelítés célja fenntartható ellátás az életmentő gyógyszerekkel, illetve azok folyamatos forgalmazásának támogatása. Ezenkívül e megközelítést kevésbé érintik a „partnerségi rendszerekre” gyakran jellemző megszorítások.

A többszintű árképzés támogatása érdekében különleges védintézkedéseket dolgoztak ki a gyógyszerek eltérítésének megakadályozására. Az Európai Unió 2003 májusában elfogadta az egyes alapvető gyógyszerek kereskedelme Európai Unióba történő eltérítésének elkerüléséről szóló 953/2003/EK tanácsi rendeletet[5] (a továbbiakban: rendelet).

2. A Bizottság 953/2003/EK rendelet szerinti jelentése

E jelentés a 2008. január 1. és 2008. december 31. közötti időszakra terjed ki. A jelentéstételi időszak alatt nem törzskönyveztek új termékeket.

A jelentés a következő információkat tartalmazza:

- a rendelet I. mellékletében törzskönyvezett, többszintű árképzés alá vont termékek exportvolumene ;

- a többszintű árképzés alapján megvalósult export előnyeit élvező alrégiók ;

- a szóban forgó termékekkel kezelt betegségek ;

- a rendelet 3. cikkében szereplő árformulák alkalmazásának vizsgálata az egyes érintett termékek vonatkozásában.

E jelentés elsősorban a kérelmezőtől származó, a rendelet 11. cikkének (1) bekezdése szerinti információkon alapul. A Bizottság tiszteletben tartja a kérelmezők által szolgáltatott adatok bizalmas kezelését; azok pontosságát nem garantálja, de nem is vonja kétségbe.

Annak érdekében, hogy folyamatosan tájékoztassa a nyilvánosságot a rendelet szerint törzskönyvezett valamennyi termékről, azok gyártóiról, megkülönböztető jegyeiről, származási országáról és egyéb vonatkozó részletekről, a Bizottság honlapot hozott létre, melyen ezeket az információkat folyamatosan frissíti:

- http://trade-info.cec.eu.int/cgi-bin/antitradediversion/index.pl

E honlap egyben segítséget nyújt azoknak a gyártóknak is, akik új terméket kívánnak törzskönyveztetni.

3. Törzskönyvezett termékek

Az alábbiakban felsorolt termékeket a GlaxoSmithKline (GSK), Brentford (UK) törzskönyveztette 2004-ben.

A TERMÉK NEVE | OECD ÁRTARTOMÁNY | AJÁNLOTT ÁR |

EPIVIR 150 mg x 60 | 121,81 – 395,78 USD | 5,70 USD |

COMBIVIR 300/150 mg x 60 | 177,49 – 767,59 USD | 19,50 USD |

EPIVIR Szájon át alkalmazandó oldat 10mg/ml - 240 ml | 33,32 – 71,73 USD | 6,73 USD |

RETROVIR 100 mg x 100 | 104,07 – 219,42 USD | 15,77 USD |

RETROVIR 300 mg x 60 | 125,15 – 295,42 USD | 17,40 USD |

RETROVIR 250 mg x 40 | 83,84 – 205,16 USD | 13,27 USD |

TRIZIVIR 750 mg x 60 | 539,09 – 887,97 USD | 102,00 USD |

ZIAGEN 300 mg x 60 | 152,64 – 411,42 USD | 72,90 USD |

RETROVIR Szájon át alkalmazandó oldat 10 mg/ml – 200 ml | 17,85 – 73,83 USD | 7,10 USD |

Megjegyzendő, hogy mind az ajánlott árak (a „többszintű árképzés” alá vont árak), mind a fenti táblázatban szereplő OECD ártartományok azok az ártartományok, melyeket a gyártó a kérelmek benyújtásakor jelentett be. Az I. melléklet tartalmazza az aktualizált ártartományokat és az ajánlott árakat, valamint a rendelet alapján törzskönyvezett termékek 2008-ban eladott mennyiségeit.

A rendelet értelmében nem megengedett a – közületi, illetve magán – vásárlók közötti különbségtétel az ilyen árkategóriájú termékek esetében a felsorolt országokban. Megjegyzendő azonban, hogy indikatív árakról van szó. A tényleges eladási árakat nem jelentették be, mivel a rendelet 11. cikkének (1) bekezdése erre nem kötelezi a kérelmezőket. Nem kizárt tehát, hogy bizonyos esetekben a termékekért alacsonyabb árakról lehetett tárgyalni, illetve azokat alacsonyabb árakon lehetett megszerezni.[6]

A jelentéstételi időszak alatt a Bizottságnak nem jelentették, hogy a rendelet alapján törzskönyvezett, többszintű árképzés alá vont termékeket illegálisan megkísérelték volna újra importálni az EU-ba.

Mivel a HIV/AIDS, a malária és a tuberkulózis krónikus betegségek, fenntartható gyógyszerbeszerzést kell biztosítani. A Bizottság értesülései szerint a legtöbb eladás a vásárlókkal régóta fennálló megállapodások részét képezi. A Bizottságot nem értesítették különleges „partnerségi megállapodások” keretében megvalósuló exportról.

4. Rendeltetési országok

A jelentéstételi időszakban a többszintű árképzés alá vont termékeket a rendelet II. mellékletében felsorolt országok közül a következő 20 -ba szállították: Botswana, Burkina Faso, Dél-Afrika, Elefántcsontpart, Ghána, Guinea, Haiti, Kambodzsa, Kenya, Kongói Demokratikus Köztársaság, Madagaszkár, Malawi, Mauritánia, Namíbia, Nicaragua, Nigéria, Örményország, Uganda, Zambia és Zimbabwe.

Haiti, Kambodzsa, Örményország és Nicaragua kivételével valamennyi érintett ország Szubszaharai-Afrikában található, vagyis abban a térségben, ahol a leggyakoribb a HIV/AIDS előfordulása.

A hét alrégióba (Európa és Közép-Ázsia, Kelet-Ázsia és a Csendes-óceán térsége, Latin-Amerika és a Karib-térség, Nyugat-Afrika, Közép-Afrika, Kelet-Afrika és Dél-Afrika) irányuló export volumene régiónkénti bontásban e jelentés 2. mellékletében található.

5. Az érintett betegségek

A HIV/AIDS, a malária és a tuberkulózis vetik fel általában a legsúlyosabb közegészségügyi aggályokat a fejlődő országokban, és e betegségek a fejlődés legnagyobb gátjai.Emiatt az EK fejlesztéspolitikája – beleértve a rendeletet – különösen e három betegségre összpontosít. Figyelembe véve, hogy a törzskönyvezett termékek jegyzéke 2008-ban nem változott, az e jelentésben szereplő betegségek sem változtak, vagyis kizárólag a HIV/AIDS kezeléséről van szó.

Mindazonáltal biztosan vannak olyan, a malária és a tuberkulózis kezelésére szolgáló gyógyszerek, melyek számára előnyös lenne a rendelet alapján történő nyilvántartásba vétel. A HIV/AIDS-hez kapcsolódó alkalomszerű fertőzések kezelésére szolgáló gyógyszerek szintén támogathatók és alkalmasak arra, hogy a rendelet hatálya alá kerüljenek, de mindeddig nem érkezett ilyen jellegű kérelem.

6. Árformulák alkalmazása

A rendelet 3. cikkében előírt árformulák alkalmazása mindeddig nem okozott gyakorlati problémákat. A kérelmező nem tartotta szükségesnek, hogy független könyvvizsgáló szolgáltatásait vegye igénybe az érzékeny üzleti adatok védelme érdekében (a rendelet 4. cikke (2) bekezdésének ii. pontjában biztosított lehetőség). Mind a kilenc termék esetében elégséges bizonyítékot szolgáltatott arról, hogy az ajánlott ár (vagyis a „többszintű” ár) 25%-kal a legalacsonyabb OECD-listaár alatt volt. Mind a többszintű ár, mind az OECD-listaárak hozzáférhetők a nyilvánosság számára.

7. A rendelet hatásának időbeli értékelése

Az alábbi táblázat a rendelet alapján törzskönyvezett egyes termékek eladási tendenciáit mutatja be az elmúlt három évre vonatkozóan:

Termék/egység | 2006 | 2007 | 2008 | Különbség %-ban (2007/2008) |

Retrovir 250 mg x 40 | 585 | 643 | 2.700 | 320% |

Retrovir 100 mg x 100 | 132.176 | 92.467 | 136.571 | 48% |

Combivir 300/150 mg x 60 | 397.450 | 153.793 | 178.216 | 16% |

Epivir 150 mg x 60 | 975.250 | 1.125.986 | 971.689 | -14% |

Ziagen 300 mg x 60 | 40.208 | 35.884 | 26.872 | -25% |

Trizivir 750 mg x 60 | 4.903 | 17.102 | 7.475 | -56% |

Retrovir 300 mg x 60 | 48.410 | 118.725 | 47.682 | -60% |

Epivir Szájon át alkalmazandó oldat 10mg/ml 240 ml | 406.287 | 155.523 | 33.311 | -79% |

Retrovir Szájon át alkalmazandó oldat 10 mg | 119.807 | 272.063 | 13.502 | -95% |

Total | 2.125.076 | 1.972.186 | 1.418.018 | -28% |

Valamennyi törzskönyvezett termék közül csak a Retrovir 250 mg x 40, Retrovir 100 mg x 100 és a Combivir 300/150 mg x 60 esetében mutatkozott növekedés a többszintű árképzés alapján eladott mennyiségekben: 320%, 48%, illetve 16%. A másik hat termék eladási mennyiségei csökkentek, 14 és 95% közötti mértékben. Az eladások összességükben 28 %-kal csökkentek.

Ez a 2008. évi további visszaesés várható volt, és ismét annak tudható be elsősorban, hogy több vevő vásárol antiretrovirális gyógyszereket más gyártóktól, főleg generikus gyártóktól, ideértve a GSK licencével rendelkező gyártókat. A múlt évi jelentésben megállapítottak szerint a GSK önkéntes engedélyt adott nyolc generikus vállalatnak az antiretrovirális gyógyszerek gyártására és terjesztésére (Retrovir, Epivir és Combivir, mindegyiket főleg kezdeti kezelésre használják) a köz- és a magánszektorban Szubszaharai-Afrikában. E tendencia örvendetes, mivel javítja a megfizethető antiretrovirális gyógyszerek hozzáférhetőségét a fejlődő országok vevői számára, és segíti a fenntartható ellátás biztosítását. 2008-ban az engedélyek jogosultjai 279 millió Epivir és Combivir formájú tablettát szállítottak, a GSK 70 millió tablettát, ami 2008-ban összesen 349 millió tablettát jelentett, szemben a 2007. évi 268 millióval. Ezért ismételten hangsúlyozandó, hogy összességében jelentősen javult a hozzáférés a preferenciális árkategóriájú gyógyszerekhez.

1. melléklet: A 2008-ban eladott gyógyszermennyiségekre vonatkozó részletek

EPIVIR Szájon át alkalmazandó oldat 10mg/ml – 240 ml Jóváhagyás dátuma: 2004. április 19. | Alrégió | Eladott mennyiségek (egységek)[7] –2008. január 1. és 2008. december 31. között |

Célzott betegség: HIV-fertőzés Aktív összetevő: lamivudin Ajánlott ár (egységenként): 5,42 USD Legalacsonyabb OECD-listaár: 39,58 USD Preferenciális/legalacsonyabb OECD-listaár: 13.69% |

Latin-Amerika és a Karib-térség | 2,844 |

Kelet-Afrika | 7,457 |

Dél-Afrika | 23,010 |

Összes eladott egység száma | 33,311 |

havonta | 2,776 |

EPIVIR 150 mg x 60 Jóváhagyás dátuma: 2004. április 19. | Alrégió | Eladott mennyiségek (egységek) – 2008. január 1. és 2008. december 31. között |

Célzott betegség: HIV-fertőzés Aktív összetevő: lamivudin Ajánlott ár (egységenként): 5,23 USD Legalacsonyabb OECD-listaár: 147,49 USD Preferenciális/legalacsonyabb OECD-listaár: 3.55% |

Latin-Amerika és a Karib-térség | 6,000 |

Kelet-Afrika | 8,233 |

Dél-Afrika | 957,456 |

Összes eladott egység száma | 971,689 |

havonta | 80,974 |

COMBIVIR 300/150 mg x 60 Jóváhagyás dátuma: 2004. április 19. | Alrégió | Eladott mennyiségek (egységek) 2008. január 1. és 2008. december 31. között |

Célzott betegség: HIV-fertőzés Aktív összetevő: lamivudin + zidovudin Ajánlott ár (egységenként): 16,19 USD Legalacsonyabb OECD-listaár: 302,85 USD Preferenciális/legalacsonyabb OECD-listaár: 5.35% |

Latin-Amerika és a Karib-térség | 3,912 |

Nyugat-Afrika | 31 |

Közép-Afrika | 120 |

Kelet-Afrika | 41,000 |

Dél-Afrika | 133,153 |

Összes eladott egység száma | 178,216 |

havonta | 14,851 |

RETROVIR 100 mg x 100 Jóváhagyás dátuma: 2004. április 19. | Alrégió | Eladott mennyiségek (egységek) – 2008. január 1. és 2008. december 31. között |

Célzott betegség: HIV-fertőzés Aktív összetevő: zidovudin Ajánlott ár (egységenként): 12,17 USD Legalacsonyabb OECD-listaár: 101,69 USD Preferenciális/legalacsonyabb OECD-listaár: 11.97 % | Nyugat-Afrika | 2,104 |

Kelet-Afrika | 7,242 |

Dél-Afrika | 127,225 |

Összes eladott egység száma | 136,571 |

havonta | 11,381 |

RETROVIR 300 mg x 60 Jóváhagyás dátuma: 2004. április 19. | Alrégió | Eladott mennyiségek (egységek) – 2008. január 1. és 2008. december 31. között |

Célzott betegség: HIV-fertőzés Aktív összetevő: zidovudin Ajánlott ár (egységenként): 13,24 USD Legalacsonyabb OECD-listaár: 211,09 USD Preferenciális/legalacsonyabb OECD-listaár: 6.27% |

Kelet-Afrika | 1,166 |

Dél-Afrika | 46,516 |

Összes eladott egység száma | 47,682 |

havonta | 3,974 |

RETROVIR 250 mg x 40 Jóváhagyás dátuma: 2004. április 19. | Alrégió | Eladott mennyiségek (egységek) – 2008. január 1. és 2008. december 31. között |

Célzott betegség: HIV-fertőzés Aktív összetevő: zidovudin Ajánlott ár (egységenként): 11,03 USD Legalacsonyabb OECD-listaár: 109,16 USD Preferenciális/legalacsonyabb OECD-listaár: 10.10% | Kelet-Ázsia és a Csendes-óceán térsége Nyugat-Afrika | 2,400 250 |

Dél-Afrika | 50 |

Összes eladott egység száma | 2,700 |

havonta | 225 |

TRIZIVIR 750 mg x 60 Jóváhagyás dátuma: 2004. április 19. | Alrégió | Eladott mennyiségek (egységek) – 2008. január 1. és 2008. december 31. között |

Célzott betegség: HIV-fertőzés Aktív összetevő: abakavir-szulfát (300 mg) + lamivudin (150 mg) + zidovudin (300 mg) Ajánlott ár (egységenként): 53,71 USD Legalacsonyabb OECD-listaár: 545,81 USD Preferenciális/legalacsonyabb OECD-listaár: 9.84 % | Nyugat-Afrika | 5,884 |

Kelet-Afrika | 130 |

Dél-Afrika | 1,461 |

Összes eladott egység száma | 7,475 |

havonta | 623 |

ZIAGEN 300 mg x 60 Jóváhagyás dátuma: 2004. szeptember 20. | Alrégió | Eladott mennyiségek (egységek) – 2008. január 1. és 2008. december 31. között |

Célzott betegség: HIV-fertőzés Aktív összetevő: abakavir-szulfát Ajánlott ár (egységenként): 35,91 USD Legalacsonyabb OECD-listaár: 255,92 USD Preferenciális/legalacsonyabb OECD-listaár: 14.03% |

Latin-Amerika és a Karib-térség | 533 |

Nyugat-Afrika | 4,168 |

Kelet-Afrika | 3,865 |

Dél-Afrika | 18,306 |

Összes eladott egység száma | 26,872 |

havonta | 2,239 |

RETROVIR Szájon át alkalmazandó oldat 10 mg/ml – 200 ml Jóváhagyás dátuma: 2004. szeptember 20. | Alrégió | Eladott mennyiségek (egységek) – 2008. január 1. és 2008. december 31. között |

Célzott betegség: HIV-fertőzés Aktív összetevő: zidovudin Ajánlott ár (egységenként): 6,35 USD Legalacsonyabb OECD-listaár: 25,72 USD Preferenciális/legalacsonyabb OECD-listaár: 24.69% | Európa és Közép-Ázsia | 24 |

Nyugat-Afrika | 516 |

Kelet-Afrika | 5,919 |

Dél-Afrika | 7,043 |

Összes eladott egység száma | 13,502 |

havonta | 1,125 |

2. melléklet: többszintű árképzés alá vont termékek eladásainak mennyisége alrégiónként 2008. január 1. és 2008. december 31. között

Alrégiók | Termékek | Egységek |

Európa és Közép-Ázsia | RETROVIR Szájon át alkalmazandó oldat | 24 |

Kelet-Ázsia és a Csendes-óceán térsége | RETROVIR 250 mg x40 | 2,400 |

Latin-Amerika és a Karib-térség | EPIVIR Szájon át alkalmazandó oldat EPIVIR 150 mg x 60 COMBIVIR 300/150 mg x 60 ZIAGEN 300 mg x 60 | 2,844 6,000 3,912 533 |

Nyugat-Afrika | COMBIVIR 300/150 mg x 60 RETROVIR 100mgx100 RETROVIR 250mgx40 RETROVIR Szájon át alkalmazandó oldat TRIZIVIR 750 mg x 60 ZIAGEN 300 mg x 60 | 31 2,104 250 516 5,884 4,168 |

Közép-Afrika | COMBIVIR 300/150 mg x 60 | 120 |

Kelet-Afrika | EPIVIR Szájon át alkalmazandó oldat EPIVIR 150 mg x 60 COMBIVIR 300/150 mg x 60 RETROVIR 100mgx100 RETROVIR 300 mg x 60 RETROVIR Szájon át alkalmazandó oldat TRIZIVIR 750 mg x 60 ZIAGEN 300 mg x 60 | 7,457 8,233 41,000 7,242 1,166 5,919 130 3,865 |

Dél-Afrika | EPIVIR Szájon át alkalmazandó oldat EPIVIR 150 mg x 60 COMBIVIR 300/150 mg x 60 RETROVIR 100 mg x 100 RETROVIR 250mgx40 RETROVIR 300 mg x 60 RETROVIR Szájon át alkalmazandó oldat TRIZIVIR 750 mg x 60 ZIAGEN 300 mg x 60 | 23,010 957,456 133,153 127,225 50 46,516 7,043 1,461 18,306 |

[1] A 953/2003/EK rendelet 11. cikke a következőket írja elő: „(1) A gyógyszergyártók és -exportőrök által adott információk alapján a Bizottság évente ellenőrzi az I. mellékletben szereplő olyan többszintű árképzés alá vont termékek exportvolumenét, amelyeket az 1. cikkben meghatározott országokba exportálnak. Erre a célra a Bizottság formanyomtatványt ad ki. A gyártók és az exportőrök évente eladási jelentést nyújtanak be a Bizottságnak minden egyes többszintű árképzés alá vont termékről; ezeket a Bizottság bizalmasan kezeli. (2) A Bizottság rendszeresen jelenti a Tanácsnak a többszintű árképzés alá vont termékek exportvolumenét, beleértve valamely gyártó és a rendeltetési ország kormánya által kötött partnerségi megállapodás keretein belül exportált mennyiségeket is. A jelentésnek vizsgálnia kell az országok és a betegségek körét, valamint a 3. cikk végrehajtására vonatkozó általános követelményeket.”

[2] Gyorsított fellépés a jelentősebb fertőző betegségekkel szemben, a szegénység elleni küzdelem keretében, COM(2000)585.

[3] Cselekvési program: a HIV/AIDS, a malária és a tuberkulózis leküzdését célzó intézkedések felgyorsítása a szegénység elleni küzdelem keretében, COM(2001)96. Az EK cselekvési programjának aktualizálása: a HIV/AIDS, a malária és a tuberkulózis leküzdését célzó intézkedések felgyorsítása a szegénység elleni küzdelem keretében. Lezáratlan szakpolitikai kérdések és jövőbeli kihívások, COM(2003)93.

[4] Az EK cselekvési programját illetően elért eredményekről szóló második jelentés: a HIV/AIDS, a malária és a tuberkulózis leküzdését célzó intézkedések felgyorsítása a szegénység elleni küzdelem keretében, SEC(2004)1326.

[5] HL L 135, 2003.6.3., 5 – 11. o. A rendeletet legutóbb a 2005. október 11-i 1662/2005/EK bizottsági rendelet (HL L 267., 2005.10.12., 19–21. o.) módosította. http://eur-lex.europa.eu/LexUriServ/LexUriServ.do?uri=OJ:L:2005:267:0019:0021:EN:PDF

[6] A tényleges eladási árak iránt érdeklődők az AIDS, a tuberkulózis és a malária elleni küzdelmet szolgáló globális alap honlapján találhatnak információkat: http://www.theglobalfund.org/fr/procurement/pqr/?lang=fr

[7] Ebben és a következő táblázatokban „egységek” alatt az érintett termékek kiszerelései értendők. Így például az EPIVIR Szájon át alkalmazandó oldat 10mg/ml – 240 ml esetében egy egység egy 240 ml-es üvegnek felel meg. Az EPIVIR 150 mg x 60 (lásd a következő táblázatot) esetében egy egység egy 60 darabot tartalmazó csomag.